Poljsko-osmanski rat (1620-1621)
<s>Poljsko-osmanski rat 1620-1621. godine se vodio između snaga Poljsko-Litvanske Unije na jednoj, i snaga Osmanskog Carstva i njihovih vazala na drugoj strani.</s><s>Uzrok sukoba je bio spor oko kontrole nad Moldavijom, koju je Unija de iure smatrala svojom teritorijom, ali koja je de facto kao Kneževina bila vazal Osmanskog Carstva.</s><s>Povod za rat je bilo učestalo uplitanje vodećih poljskih plemića, odnosno magnata u unutrašnju politiku Moldavije, a što je od kraja 16. vijeka dovelo do niza tzv. magnatskih ratova, kao i prekogranični upadi kozaka sa poljsko-litvanske teritorije u današnjoj Ukrajini.</s><s>Neposredni je povod pružio Tridesetogodišnji rat, odnosno sudjelovanje transilvanskog protestantskog princa Gabora Bethlena u borbi protiv katoličke dinastije Habsburg, a što je svojom intervencijom nastojao spriječiti poljski vladar Sigismund III Vasa.</s><s>Kada se Betlen, koji je također bio osmanski vazal, obratio svojem sizerenu Osmanu II za pomoć, objavljen je rat.</s><s>U jesen 1620. su poljske snage pokrenule pohod na Moldaviju, ali su uništene u bitci kod Cecore.</s><s>Sljedeće godine je, pak, veliki pohod Turaka na Poljsku zaustavljen u iscrpljujućoj bitci kod Hotina.</s><s>Ona je pak, završena mirovnim sporazumom kojim su Poljaci pristali Turcima predati Hotin i obećati da se više neće miješati u moldavske unutrašnje stvari; usprkos toga, obje strane su ishod rata proglasile svojom pobjedom.</s>

<s>Vanjske veze
Polish Warfare: 1618–1621 War with Turkey
 Wojna 1620–1621
 WOJNY POLSKO TURECKIE W PIERWSZEJ POŁOWIE XVII WIEKU</s>

<s>1620
1621</s>

